kardosdrur/scandi-wiki huggingface dataset:
Kodiak

Kodiak er en by i den amerikanske delstat Alaska. Den ligger på Kodiak Island i Kodiak Island Borough.

Byens totale areal er på 12,6 km² hvoraf 3,6 km² er vand. I 2000 havde byen 6.334 indbyggere. 

Kodiak blev først opdaget af russiske opdagelsesrejsende i 1763. I 1964 blev byen skadet af et jordskælv som dræbte 100 mennesker.

Byer i Alaska
Etableret i 1763
Boplads

En boplads betegner inden for arkæologi og etnografi et opholdssted af kortere eller længere varighed for en person eller gruppe af personer. Da der er tale om et opholdssted af tidsbegrænset varighed anvendes betegnelsen fortrinsvis i tilknytning til jæger-, fisker- og samlerkulturer, hvorimod landbrugskulturers opholdssteder som regel betegnes landsby.

Jægerstenalderbopladser 

Tundrajægernes bopladser lå på steder velegnede for jagt, som regel i randen af en tunneldal eller lignende, som rensdyrene anvendte under deres vandringer og med gode udsigtsmuligheder og muligheder for at komme på skudhold af dyrene.

Skovjægerne lagde derimod deres bopladser på beskyttede steder som sandede næs ud mod søer (således Bromme). Disse var sæsonbopladser beregnet for årstidens jagt og fiskeri, hvorefter man søgte andre steder hen. Nogle var værkstedsbopladser; her skete tilvirkningen af våben og redskaber. Andre var opholdsbopladser velbeliggende for jagtekspeditioner. Mange var indlandsbopladser beliggende ved søer eller større vandløb. Fra en del skovjægerbopladser kendes fund af rektangulære hytter, 6-7 m lange og 4-5 m brede. Indgangen lå i gavlen ud mod søen. Inde i hytterne var et bålsted omkring 1 m i tværmål. Hytterne blev bygget af birk, fyr og hassel.

Kystjægerne lagde deres sæsonbopladser ved kysterne på steder, der gav lige mulighed for havjagt, indsamling af østers og blåmuslinger samt fiskeri på den ene side, skovjagt og indsamling af bær og nødder på den anden. Karakteristiske er de store skaldynger, køkkenmøddinger, som disse bopladser efterlod.

Også de tidlige bondebebyggelser havde midlertidighedens præg: landsbyerne blev anlagt som rydninger i skovene, jorden blev opdyrket i nogle få år ved svedjebrug og efter udpining atter opgivet.

Litteratur 

 Jørgen Jensen: Danmarks Oldtid. Stenalder 13.000-2.000 f.Kr.; København 2001; 
 Olaf Olsen (red.): Gyldendal og Politikens Danmarkshistorie, Bind 1: I begyndelsen. Fra de ældste tider til ca. år 200 f.Kr. (ved Jørgen Jensen); København 1988;

Noter

Litteratur 
 Hans Kjær: "boplads" (i: Salmonsens Konversationsleksikon, 2. udgave, bind III, s. 667)

Ekstern henvisning 
 http://www.skoletjenesten.dk/sider/Pdf/Lejre_forsoegscenter/boplads.pdf 
 http://www.fortidsmindeguide.dk/Nederst-boplads.js002.0.html 

Bebyggelsestyper
Motion blur

Motion blur er i computergrafikkens verden en metode til at lave en replika af hurtigt bevægende objekter.

Filmkameraer bruger dette trick til at få film til at virke mere flydende, ved at det ligner at en masse billeder er på det samme billede. Denne effekt er først kommet til brug i meget nye computerspil, men uden motion blur kan computerspil virke hakkende og langsomme selv med en billedehastighed på 30-40 frames per second.

Computergrafik
Christiansbjerg Idrætsforening

Christiansbjerg Idrætsforening er en idrætsforening beliggende på Christiansbjerg i det nordlige Aarhus.

Historie 
Foreningen blev oprindeligt grundlagt i 1933 som fodboldklub med navnet Christiansbjerg Boldklub. Siden udviklede den sig til også at omfatte idrætsgrenene håndbold, tennis, bordtennis, badminton og skøjteløb. I 1988 sluttede klubben sig dog sammen med Vorrevangens Boldklub og dannede den klub, der eksisterer i dag. Klubben holder til i og omkring Christiansbjerghallen, der ligger i forbindelse med Aarhus Skøjtehal.

Logo 

Idrætsforeningens logo består af et våbenskjold med Vandtårnet på Randersvej, der ligger i klubbens umiddelbare nærhed. Klubben var dog også en del af de kræfter, der dannede en fond for vandtårnet, som overtog tårnet i 1989.

Logoet fremstår i grønne og røde farver, som også var farverne på klubbens spilletøj i en lang årrække.

Afdelinger

Håndbold

Håndboldafdelingen har cirka 250 medlemmer fra 4 år og opefter. Klubbens bedste damehold spiller i Jyllandsserien (2014), hvilket det har gjort de seneste år efter nedrykning fra 3. division sidst i 200'erne. Det bedste herrehold spiller i serie 1. Desuden har klubben 5 øvrige damehold samt   øvrige herrehold. 

På ungdomssiden er klubben stort set kun repræsenteret fra U12 og nedefter med en stor og voksende miniafdeling for de 4 til 8 årige. Herudover har klubben et samarbejde med IK Skovbakken om U16 drenge (per 2014). Dette samarbejde var tidligere tænkt som en satsning på ungdomshåndbold og omfattede U14-hold til og med U18-hold. Samarbejdet, der gik under navnet UH Aarhus Nord, hvor også Lystrup IF var med, eksisterede dog kun en kort årrække fra 2008 til 2013. Samarbejdet i dag eksisterer kun mellem CIF Håndbold og IK Skovbakken, under navnet CIF/Skovbakken.

På damesiden kom den energiske Michael Ian Rasmussen ind som cheftræner, han havde tidligere trænet Hou og DHG Odense 2 divisions damer. Målet for sæsonen var at forsætte det gode arbejde fra forrige sæson, og igen indtage en topplads i Jyllandsserien. Holdet formåede at blive 2er, efter en sæson med lidt udskiftning i truppen, da en del nye førsteholdsspiller kom til klubben. Det betyder at holdet er bedre sammenspillet ed før sæson, og målet er dermed en klar oprykning til 3 division i sæson 2015/2016.

2015/2016 sæsonen, klubben skal gerne forsætte den opadgående formkurve. Der er en stor optimisme omkring fremtiden i klubben - Hvis tingene flasker sig kan Christiansbjerg Hallen forhåbentlig byde på 2 hold i 3 division når sæsonen er omme.

Eksterne henvisninger

Officiel hjemmeside

Etableret i 1933
Sportsklubber i Aarhus
Terminator 3: Rise of the Machines

Terminator 3: Rise of the Machines, forkortet som T3, er en actionfilm fra 2003 instrueret af Jonathan Mostow med Arnold Schwarzenegger, Nick Stahl, Claire Danes og Kristanna Loken i hovedrollerne. Det er den anden sequel til Terminator (1984). Filmen blev udgivet i USA den 2. juli 2003. Den blev udgivet af Warner Bros. label, da de studier, der havde produceret de første to Terminator film (Orion Pictures og Carolco Pictures) var gået konkurs på det tidspunkt.

Filmen blev nomineret til fem Saturn Awards, blandt andet i kategorien «bedste sciencefictionfilm». Den blev nomineret til 12 andre filmpriser, men vandt ingen.

Schwarzenegger havde sin sidste store filmrolle i denne film, inden han blev indsat som guvernør i Californien.

Handling 

Efter det er mislykkedes Skynet at dræbe Sarah Connor før hendes søn blev født og for at dræbe John som et barn, sender det en anden Terminator, T-X'en, i et sidste forsøg for at udrydde så mange modstandsfolk som muligt. Dette inkluderer John's fremtidskone, men ikke John selv da han er uviden om Skynet. Dog, som historien udfolder sig, finder T-X'en ved et tilfælde den kommende modstandsleder.

Modtagelse 
Filmen fik relativt god modtagelse af kritikerne og har opnået 70% på Rotten Tomatoes og 66% på Metacritic. Dette er alligevel betydelig lavere en det de to foregående film har fået. Den kende amerikanske filmanmelder Roger Ebert var mellemfornøjet og gav den to og en halv af fire stjerner. Blandt de mest begejstrede var anmelderne i LA Weekly, Variety, Washington Post, Los Angeles Times, Rolling Stone og Boston Globe. Anmelderen i New York Post var negativ, mens USA Today, The New York Times og San Francisco Chronicle gav den blandet omtale.

Filmen blev en stor publikumssucces og indbagte $433 millioner på verdensbasis, heraf $150 millioner i USA, $67 millioner i Japan, $31 millioner i Storbritannien og Irland, $19 millioner i Tyskland, $13 millioner i Spanien og $12 millioner i Australien. Den blev den 7 mest indbringende film på verdensbasis i 2003 og den 8 mest indbringende i USA i 2003.

Medvirkende 
 Arnold Schwarzenegger - The Terminator
 Nick Stahl - John Connor
 Claire Danes - Kate Brewster
 Kristanna Loken - T-X
 David Andrews - Lieutenant General Robert Brewster
 Mark Famiglietti - Scott Mason
 Earl Boen - Dr. Peter Silberman
 Moira Harris - Betsy
 Chopper Bernet - Chief Engineer
 Christopher Lawford - Brewster's Aide

Referencer

Eksterne henvisninger 

 

3: Rise of the Machines
Actionfilm fra USA
Amerikanske film fra 2003
Science fiction-film fra USA
Engelsksprogede film
Film med tidsrejser
Slaget ved Bornholm 1563

Slaget ved Bornholm den 30. maj 1563 var indledningen på Den Nordiske Syvårskrig mellem, på den ene side Danmark-Norge (samt deres allierede Polen og Lübeck), og Sverige. En dansk flådeafdeling under ledelse af Jacob Brockenhuus skød varselsskud for at få en svensk flådeenhed til at stryge topsejlet som tegn på accept af dansk overherredømme i Østersøen. Det var den svenske »bryllupsflåde« på vej til Rostock for at hente svenskekongen Erik 14.s brud, og den dansk-norske blokadestyrke som var sendt til Bornholm for at afvente de svenske reaktioner på Danmark-Norges beslutning om at opretholde en søblokade. Erik 14. ønskede et slag, og havde instrueret admiral Jakob Bagge om at ignorere danske krav om at stryge sejlet som tegn på respekt for dansk herredømme i dansk farvand. Man ramte det svenske admiralskib »Elefanten«, og det kom til en kamp mellem de 10 danske og 19 svenske skibe. Svenskerne erobrede 4 danske skibe med hen ved 500 mand.

Slaget blev efterfulgt af en meget krænkende episode under triumftoget i gaderne i Stockholm. Brockenhuus og de mange hundrede fanger blev på ordre af svenskekongen udsat for grov ydmygelse, i strid med sæd og skik. Dermed var den nordiske syvårskrig uundgåelig mellem Danmark-Norge og Sverige. 

Men den tiltænkte brud kom ikke til Rostock, hendes far ønskede ikke at blive trukket ind i storkrigen mellem de to kongeriger. Søslaget er ejendommelig nok også blevet omtalt som »bryllupsslaget« selv om der ikke blev noget ud af det planlagte bryllup.

Bornholm 1563
Svenske krige
Begivenheder i 1563
Alejandro Sanz

Alejandro Sanz, født Alejandro Sánchez Pizarro, den 18. december 1968 i Madrid, er en spansk pop-ballade musiker og singer-songwriter. Sanz har modtaget 15 AN Latin Grammy Awards og to American Grammy'er. Alejandro Sanz er dermed den eneste spanske kunstner i historien, der har modtaget 17 Grammy'er. Han blev verdenskendt i 2005, efter at han, sammen med sangerinden Shakira, medvirkede i sangen La Tortura.

Eksterne henvisninger 
Officiel hjemmeside

Sangere fra Spanien
Personer fra Madrid
Sven Burmester

Sven Burmester (født 29. juli 1940 i Aalborg) er en dansk forfatter og samfundsdebattør. Tidligere vicedirektør i Verdensbanken.

Han blev student fra Aalborg Katedralskole 1959. Cand. scient. fra Københavns Universitet (organisk kemi) 1967. Master of Public Affairs (MPA) fra Princeton University 1971.

Fra 1971 til 1997 var han ansat i Verdensbanken i flere forskellige funktioner, herunder sekretær for bankens præsident (Robert McNamara), chef for flere forskellige af bankens divisioner, vicedirektør samt endelig bankens repræsentant i Ægypten.

Fra 1997 til 2001 leder af FN´s befolkningsfond i Kina og Nordkorea. Derefter forfatter og foredragsholder. Sven Burmester er adjungeret professor ved flere læreanstalter, herunder ved Aalborg Universitet, universitetet i Aleksandria, Ægypten og Sichuan Reproductive Health Institute i Chengdu, Kina. Han har desuden været dansk medlem af Den Trilaterale Kommission. Sven Burmester er bosat i Washington D.C.

Bibliografi 
 Danmark dejligst – men hvor længe?, 1982
 Mellem Harlem og Hollywood – USA fra Midten, 1985
 Verden er så stor, så stor, 1990 (sammen med Ritt Bjerregaard)
 Arbejdsløshedens under. Himmel eller helvede?, 1992
 Korset, halvmånen og dragen, 2001
 Fred og fare – Islam, Østasien og Vesten set af en dansk kosmopolit, 2007
 En verden til forskel – Tre familier, tre civilisationer, 2008
 Jorden rundt i 70 år - erindringer fra et liv i Vesten, Østen og den islamiske verden, 2013

Personer fra Aalborg
Danskere i 1900-tallet
Faglitterære forfattere fra Danmark
Debattører fra Danmark
Danskere i 2000-tallet
Dansksprogede forfattere fra Danmark
Studenter fra Aalborg Katedralskole
Worcester (Massachusetts)

Worcester er en by i Massachusetts, USA. Den har 175.898 indbyggere (pr. 2005), hvilket gør den til New Englands næststørste by efter Boston. Worcester er hovedbyen i Worcester County og ligger nogenlunde midt i Massachusetts, hvorfor den også kendes om "Heart of the Commonwealth" (Massachusetts fulde navn er Commonwealth of Massachusetts). I byen er der flere eksempler på velholdte bygninger i victoriansk stil.

Byer i Massachusetts
Karl Brandt

Karl Brandt (født 8. januar 1904 i Mülhausen, henrettet 2. juni 1948 i Landsberg am Lech) var Adolf Hitlers personlige læge og gruppenführer i Waffen-SS. 

Han blev dømt til døden ved hængning af en militærdomstol i Nürnberg den 20. august 1947 og hængt den 2. juni 1948.

Han medvirkede i mordet på mere end 100.000 fysisk og psykisk handicappede i Aktion T4.

Hans sidste ord var, at dommen var en politisk hævnakt: "Ich stelle fest, dass dieses eben verlesene Urteil eines amerikanischen Militärtribunals der formelle Ausdruck eines politischen Racheaktes ist" ("Jeg konstaterer, at den netop afsagte dom fra en amerikansk militærdomstol, formelt er udtryk for en politisk hævnakt").

Læger fra Tyskland
Nazister fra Tyskland
Personer henrettet ved hængning
Forbrydere i Holocaust
Personer med tilknytning til Aktion T4
Personer fra Mulhouse
Tyskere i 1900-tallet
Lowell

Lowell er en by i Massachusetts, USA. Den har  indbyggere og er den fjerdestørste i Massachusetts. Lowell er sammen med Cambridge hovedby i Middlesex County og ligger i den nordlige del af Massachusetts tæt på grænsen til New Hampshire.

Forfatteren Jack Kerouac og skuespilleren Bette Davis er begge født i byen, og Kerouac har skrevet flere selvbiografiske romaner med scene i byen.

Referencer

Eksterne henvisninger 

 

Byer i Massachusetts
Flossenbürg (by)

Flossenbürg er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern.

Geografi 
Den statanerkendte rekreationsby ligger i Oberpfälzer Wald ved grænsen til Tjekkiet, hvor nabokommunen er Lesná.

Historie 
Byen nævnes første gang i 948 . Burg Flossenbürg var oprindeligt en fæstning under Hohenstauferne, men blev senere en del af Hertugdømmet Neuburg-Sulzbach og kom i 1777 under Kurfyrstedømmet Bayern. Den nuværene kommune blev dannet i 1818.

Fra 1938 til 1945 har her en koncentrationslejr, KZ Flossenbürg. 23. April 1945 blev den uden kamp, befriet af den 90. Infanteri-Division fra United States Army .

Trafik 
Flossenbürg var endestation for en sidebane fra Floß af jernbanen fra Neustadt an der Waldnaab til Eslarn.

Eksterne henvisninger 

 Gamle billeder fra Flossenbürg   fra Manfred Bock
 Luftfotos af byen
Flossenbürg

Flossenbürg kan henvise til flere steder:
Flossenbürg (by) en by og en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. 
Flossenbürg koncentrationslejr var fra 1938 til 1945 en koncentrationslejr i Nazi-Tyskland
Burg Flossenbürg var en borg, nu en ruin hvis historie går tilbage til omkring 1100.
Colombiansk kaffe

Colombiansk kaffe er en geografisk benævnelse, som blev godkendt af den europæiske union den 27. september 2007.
Colombia er verdens tredjestørste kaffeproducent og -eksportør og verdens største producent af mild kaffe.
De største importører af colombiansk kaffe er USA, Tyskland, Japan, Holland og Sverige.

Historie 
I 1835 begyndte Colombia at dyrke kaffe til eksport i Salazar de las Palmas i regionen Norte de Santander og i gennem det 20. århundrede var kaffen den vigtigste colombianske eksportvare. I 1999 udgjorde det 3,7% af bruttonationalproduktet og besatte 37% af arbejdsstyrken. De største producenter af kaffe i Colombia er: Nariño, Norte de Santander, Antioquia, Valle del Cauca, Huila, Tolima, Caldas, Risaralda, Quindío og Cundinamarca.

En område i midten af landet, der breder sig over Caldas, Risaralda og Quindío går under navnet Eje Cafetero, da det er her den vigtigste del af kaffeproduktion befinder sig. Dette område blev den 25. januar 1999 ramt af et jordskælv, der målte 6,2 på Richterskalaen, men kom sig dog økonomisk set hurtigt derefter.

I Colombia dyrkes der i dag kaffebønner på mere end en million hektar land. Hele kaffemarkedet er inden for landets egne grænser bestyret af Federación Nacional de Cafeteros de Colombia. Mere end tre fjerdedele af landets kaffeproduktion er afsat til ekport.

I 2004 bestemte den colombianske regering sig for en geografisk benævnelse af produktet og i juni 2005 blev en ansøgning sendt til Den Europæiske union for at produktet også kunne blive anerkendt i Europa. Derved blev dette i september 2007 det første ikke-europæiske produkt til at blive anerkendt på det europæiske marked.

Det colombianske kaffelogo (Café de Colombia) 

Juan Valdez er et symbol og et billede, der fungerer som logo for colombiansk kaffe.

Dette logo blev skabt af Doyle Dane Bernbach i marts 1981 og på det ser man Juan Valdez, muldyret "Conchita" og colombianske bjerge i baggrunden. Hensigten med logoet er at præge og garantere kaffemærker, der med sikkerhed består af 100% colombiansk kaffe anerkendt af Federación Nacional de Cafeteros de Colombia

Henvisninger

Kilder 

 Colombianske kaffedyrkeres landsforening (Federación Nacional de Cafeteros de Colombia – Café de Colombia) – officiel hjemmeside (Spansk)
 Juan Valdez – officiel hjemmeside  (Spansk)
 Diario oficial de la Unión Europea – Registro del «Café de Colombia». (Spansk)

Kaffe
Kaffe
Bas af Bithynien

Bas (ca. 397 f.Kr. – 326 f.Kr.) var den første selvstændige hersker af Bithynien. Han efterfulgte faderen Boteiras og nåede at regere i halvtreds år. Han besejrede Alexander den Stores general Kalas og sikrede Bithyniens selvstændighed. Han blev efterfulgt af sønnen Zipoites.

Personer i antikken
Bithyniens historie
Mette Holm

Mette Holm (født 18. november 1953) er en dansk journalist, forfatter og Kina-kommentator.

Baggrund og uddannelse 
Holm er opvokset i Taarbæk. Hendes mor og far drev et kendt spisested og pensionat indtil 1980erne.

Holm er student fra Gentofte Studenterkursus i 1977 og læste fra 1978 til 1983 antropologi ved Københavns Universitet, men skiftede spor og blev uddannet journalist fra Danmarks Journalisthøjskole i 1987. Hun fandt antropologistudiet 'vanvittigt spændende', men hun "ville hellere formidle, hvad der foregik i fjerne egne på kloden".

Karriere 
Hun har arbejdet for Ritzaus Bureau, været Asien-korrespondent for TV Avisen 1988-1990 og for Jyllands-Posten 1991-1997. En kort periode fra 1990 til 1993 var hun Asien-reporter på TV 2 Nyhederne. Hun gik i 1997 freelance og leverede stof til Orientering, Weekendavisen og Dagbladet Information. I 2003 blev hun informationsmedarbejder ved Institut for Menneskerettigheder frem til 2006.

Fra 2006 arbejde hun atter som freelancer.

Mette Holm blev i 2015 tildelt Mongoliets Venskabsmedalje af præsident Elbegdorj.

Private forhold 
Hun har siden 2005 været gift med tidligere udenrigsminister Mogens Lykketoft.

Bibliografi 
 Dagbog fra Beijing (1989) 
 Vietnam – en politisk & økonomisk oversigt (1997)
 Kina – fra kejserdømme til kapitalisme (2001)
 Mekongfloden – Vandenes Moder (2001) (eng. udgave: Mekong River – Mother of Waters, 2003)
 Vietnam – et land i Asien (2004)
 Kina drager (med Mogens Lykketoft, 2006)
 Kina – Kapitalisme med særlige kinesiske kendetegn (med Mogens Lykketoft, 2008)(fransk udgave: La Chine, chemin faisant, 2008)
 Openness and Access to Information (2008)
 Asien & menneskerettigheder – en vejviser (2010)
 Burma Myanmar (med Mogens Lykketoft, 2012)
 Kina - fra kejserdømme til kapitalisme, 2. udgave  (2014)
 Dagbog fra Beijing - 25 år senere; hvor gik kineserne hen?  (2014)
 Mongoliet - stemmer fra steppen (2015)
 I Verdens Tjeneste  (med Mogens Lykketoft, 2016)
 Serving the World'' (with Mogens Lykketoft, 2017)

Referencer

Eksterne henvisninger 
 Mette Holms hjemmeside 

Journalister fra Danmark
Faglitterære forfattere fra Danmark
Dansksprogede forfattere fra Danmark
Ansatte i DR
Ansatte ved TV 2
Zipoites af Bithynien

Zipoites (? – 278 f.Kr.) var fyrste af Bithynien efter sin fader Bas af Bithynien, og den første i slægten til at antage kongetitel (basileus). Han førte succesfulde krige mod de hellenistiske storkonger Lysimachos og Antiochos 1 Soter. Han grundlagde en by ved foden af Lypedron-bjerget opkaldt efter ham selv, Zipoition. Han blev efterfulgt af sønnen Nikomedes I.

Personer i antikken
Bithyniens historie
Tjek fødselsår
Detektiv Monk

Detektiv Monk (orginaltitel: Monk) er en amerikansk TV-serie om topdetektiven Adrian Monk, der lider af OCD, og som er bange for verden. Han drikker f.eks. kun Sierra Springs, alt andet er farligt. Men han er god til at løse mysterier.

Plot 

Monk var en dygtig politiefterforsker, til hans kone døde efter en bileksplosion. Monk har flere teorier om bomben. Bl.a. at den var tiltænkt ham, men han kommer frem til at det må hænge sammen med konens (Trudy) fortid som journalist, hvor hun har opdaget noget farligt. Det giver Monk nervesammenbrud, og hans bliver sagt op som politiefterforsker. 
I tre år lever han som fange i sit eget hjem og kommer først ud efter hjælp fra sygeplejerske Sharona Fleming. Selv om han stadig har problemer, kan han arbejde som privatdetektiv. 

I alt har han 312 fobier: fra mariehøns til bakterier. 

Monk bliver tit kontaktet af Stottlemeyer, når politiet har brug for hans hjælp. Adrian Monk ser ting, som ingen andre ser, og hans hjerne fungerer næsten som en supercomputer. Hans fotografiske hukommelse gør, at han kan huske ting han har set og sætte dem ind i nye sammenhæng. Stottlemeyer bliver ofte irriteret over Monks mange særheder, men han bærer over med ham, fordi han respekterer ham som ven og kollega. 

Den røde tråd i serien er Adrian Monks søgen efter, hvem der dræbte han kone. Selv om årene går, søger han stadig. Han bliver ved med at finde gamle avisklip frem fra skufferne for at se, om han har overset noget, men det viser sig, at det afgørende spor ligger lige for næsen af ham.

Medvirkende 

Faste medvirkende
Tony Shalhoub som Adrian Monk
Bitty Schram som Sharona Fleming (sæson 1–3)
Ted Levine som Captain Leland Stottlemeyer
Jason Gray-Stanford som Lieutenant Randy Disher
Traylor Howard som Natalie Teeger (sæson 3–8)

Øvrige medvirkende
Emmy Clarke som Julie Teeger
Stanley Kamel som Dr. Charles Kroger
Héctor Elizondo som Dr. Neven Bell
Stellina Rusich som Trudy Monk (i første og anden sæson og Melora Hardin fra tredje sæson)
Jarrad Paul som Kevin Dorfman
Tim Bagley som Harold Krenshaw
Benjy Fleming som Sharonas søn (Kane Ritchotte i pilotafsnittet og sæson to og tre, og Max Morrow i første sæson)
John Turturro som Ambrose Monk
Dan Hedaya som Jack Monk
Adam Arkin som Dale "The Whale" Biederbeck (i første sæson, Tim Curry i anden sæson, og Ray Porter i sjette sæson) 
Glenne Headly som Karen Stottlemeyer
Sharon Lawrence som Linda Fusco
Virginia Madsen som Trudy Jensen
Sarah Silverman som Marci Maven

Eksterne henvisninger 

 

Amerikanske tv-serier fra 2000'erne
Tv-programmer fra USA Network
Krimiserier fra USA
Front (militær)

Inden for militæret en front eller en kampfront er den forreste del af en hærafdeling elller kamplinjeis hvor to kæmpende styrker står over for hinanden. En kendt front var Vestfronten, som viste den fransk-tyske grænse under 1. verdenskrig.

I guerillakrig findes ingen fronter.

Til søs 

I sømilitære henseender er en front historisk set en naturlig fortsættelse af en salut, hvorved man opstillede besætningen på synlige steder for at tilkendegive at man ikke er ved at genlade sine kanoner. En front nutildags er en tilkendegivelse af respekt mod et orlogsskib man møder til søs i dagslys og udføres ved besætningen træder an i retstilling med front mod det passerende orlogsskib.

Se også 
 Tofrontskrig
 Vestfronten
 Østfronten

Referencer 

Militær
Zipoition

Zipoition var en by grundlagt af den hellenistiske konge Zipoites af Bithynien ved foden af Lypedron-bjerget. Byens placering er i dag ukendt.

Antikken
Bithyniens historie
Oldtidsbyer